## Agricultura ajuda amb més de 600.000 euros 130 viticultors que han fet la collita en verd

*** Esta collita prematura s'ha dut a terme en 483 hectàrees de vinya a la Comunitat Valenciana
* La collita en verd té com a finalitat evitar crisi de mercat i recobrar l'equilibri de l'oferta i la demanda en el mercat vitivinícola**

La Conselleria d’Agricultura, Ramaderia i Pesca ha autoritzat l’orde de pagament de 633.000 euros a un total de 130 viticultors que han fet la collita en verd.

Esta mesura es va adoptar a l’abril, quan es van convocar les ajudes a la collita en verd de les vinyes que es destinen a la producció de raïm per a la vinificació, després d’obrir la Comissió Europea la possibilitat legal amb la finalitat d’intentar alleujar la situació del sector.

Durant els últims anys, el sector del vi ha patit severament les pertorbacions del mercat en crisi a conseqüència de la pandèmia, la guerra a Ucraïna i la variació a l’alça dels costos de producció.

La collita en verd té com a finalitat evitar crisis de mercat i recobrar l’equilibri de l’oferta i la demanda en el mercat vitivinícola.

En este sentit, s’ha dut a terme esta collita prematura en 483 hectàrees de vinya a la Comunitat Valenciana.

Els viticultors que s’han acollit a esta mesura rebran les ajudes en els pròxims dies.

Fecha: 06/10/2023